Ericu950/Stoicheia-meter-silver huggingface dataset:
διὰ τί οὖν , φησί , καὶ τοῖς ἀποστόλοις οὐκ ἔκρυψεν ;
Εἰ γὰρ διὰ τοῦτο οὐκ εἶπε τῷ Ἰώβ , διὰ τί μὴ τῷ αὐτῷ τρόπῳ καὶ ἐπὶ τῶν ἀποστόλων ἐσιώπησε τὸν ἆθλον ;
ἰὼβ μόνος ἠγωνίζετο , ὑπὲρ ἑαυτοῦ ἔκαμνεν , ὑπὲρ ἑαυτοῦ ἠγωνίζετο ·
οἱ δὲ ἀπόστολοι , κήρυκες ἦσαν τῆς γῆς καὶ διδάσκαλοι τῆς οἰκουμένης .
Αὐτοῖς μὲν οὖν κρύψαι ἠδύνατο , ἀλλὰ τῷ κόσμῳ ζημία τὸ πρᾶγμα ἐγίνετο .
ἠδύνατο Παῦλος ἄνευ στεφάνων ἐπαγγελίας ἀγωνίσασθαι , ἠδύνατο Πέτρος ἄνευ ἐπαγγελίας ἀνδρίσασθαι , ἠδύναντο οἱ ἀπόστολοι μὴ δεξάμενοι ἐπαγγελίαν ἀγαθῶν ὑπὲρ ἀρετῆς ἀγωνίσασθαι ·
ἀλλ οὐ πανταχοῦ Παῦλος , οὐ πανταχοῦ Πέτρος 0 ·
πολλῶν ἀσθενοῦσιν αἱ ψυχαί , πολλῶν ὀκλάζουσιν αἱ διάνοιαι .
Εἰ γὰρ σήμερον βασιλείας κηρυττομένης μελλόντων ἀγαθῶν ἀπολαύσεως , συνδιαιτήσεως ἀγγελικῆς , τῆς ἐν παραδείσῳ τρυφῆς καταφρονοῦσι τῶν ἐπηγγελμένων πολλοὶ προστετηκότες πρὸς τὰ παρόντα ·
εἰ πάντως ἐσιωπήθη , τίς ἂν προσέδραμε τῇ εὐσεβείᾳ ;
Εἰκότως οὖν , ἀδελφοί , τῷ μὲν Ἰὼβ οὐ δείκνυσι τὰ μέλλοντα , ἵνα στερεωτέραν δείξῃ τὴν πρόθεσιν , τοῖς δὲ ἀποστόλοις ἐπαγγέλλεται τὰ μέλλοντα , ἵνα τῶν ἀκροατῶν διεγείρῃ τὰς ψυχάς , ἵνα τῆς οἰκουμένης νευρώσῃ τὴν διάνοιαν .
πολλοὶ νῦν ἀκούουσι περὶ βασιλείας καὶ καταφρονοῦσι , πολλοὶ Χριστὸν ἐκδέχονται καὶ πονηρίαν ἐνδύονται , πολλοὶ κακίας οὐκ ἀναχωροῦσι , τιμῶσι πολλοὶ σήμερον τὰς νηστείας καὶ λέγουσι ·
σήμερον οὐδὲν λέγω τῷ ἀντιδίκῳ μου ·
παρέλθοι ἡ ἡμέρα τοῦ πάθους τοῦ Χριστοῦ , καὶ γυμνάζω τὴν δίκην , ἐκδικῶ τὴν ὕβριν , ποιῶ πολλά .
Οὐκοῦν ἀδελφὸς εἶ τοῦ Ἡσαῦ ταῦτα ἐνθυμούμενος ·
τ αὐτὰ λέγεις , ἃ εἶπεν Ἠσαῦ .
καὶ γὰρ Ἠσαῦ ἠθέλησε φονεῦσαι τὸν ἀδελφόν , ἀλλὰ τὸν πατέρα ᾐδεῖτο .
καὶ τί εἶπεν ;
ἐγγισάτωσαν αἱ ἡμέραι τοῦ πένθους τοῦ πατρός μου καὶ τότε φονεύσω τὸν ἀδελφόν μου .
παρέλθῃ ὁ θάνατος τοῦ πατρός μου καὶ τότε ἀναιρῶ .
καὶ σὺ τί λέγεις ;
παρέλθῃ τὸ πάθος τοῦ Χριστοῦ καὶ τότε στρατεύσομαι κατὰ τοῦ ἐχθροῦ μου .
βλέπε , μὴ ἀδελφὸς εἶ τοῦ Ἠσαῦ .
ἄκουσον , Μή τις πόρνος , μὴ βέβηλος , ὡς Ἠσαῦ 0 ·
ἵνα μὴ δι αὐτοῦ μιανθῶσιν οἱ πολλοί .
ταῦτα εἴρηταί μοι οὐκ εἰς παροξυσμόν , ἀλλ εἰς ἀντίληψιν τῶν ἀδελφῶν καὶ σωτηρίαν .
γένοιτο δὲ ἡμᾶς καὶ λόγῳ παιδευομένους καὶ ἱστορίαις παιδαγωγουμένους , ταῖς τῶν ἁγίων πατέρων καὶ προφητῶν ἀθλήσεσι κατορθοῦντας , δόξαν πάντοτε τῷ θεῷ ἀναπέμπειν , νῦν καὶ ἀεὶ καὶ εἰς τοὺς αἰῶνας τῶν αἰώνων .
πανταχοῦ μὲν καὶ ἐπὶ πάντων , ὡς εἰπεῖν , τῶν θείων διηγημάτων κατώτεροι τῶν πραγμάτων οἱ λόγοι καὶ ἀσθενέστεραι αἱ λέξεις τῶν ὑποθέσεων , ἐξαιρέτως δὲ ἐπὶ τῶν τῷ μακαρίῳ Ἰὼβ κατωρθωμένων 0 1 .
Οὐδεὶς οὐδεπώποτε δύναται τῷ λόγῳ τῆς ὑποθέσεως παρισῶσαι τὸν λόγον τῆς ἑαυτοῦ εὐτελείας .
Κ ἂν γὰρ μυρία περὶ αὐτοῦ λέγηται , τῆς κατ ἀξίαν δυνάμεως ὁ λόγος ἀπολιμπάνεται .
ἐπεὶ οὖν εἴρηται ἡμῖν τὰ κατὰ δύναμιν μετρίως , οὐδὲν κωλύει καὶ σήμερον τῶν αὐτῶν ἅψασθαι διηγημάτων .
καὶ μηδεὶς νομιζέτω ὑβρίζεσθαι τὴν ὑπόθεσιν , εἰ κατατέμνωμεν τὸ διήγημα .
Οὐ γὰρ ἀλγεῖ Ἰὼβ τεμνόμενος ·
εἰ γὰρ τὸ σῶμα τεμνόμενος οὐκ ἤλγει , τῷ διηγήματι τεμνόμενος ἀλγήσει ;
ἔγνωμεν ἀπὸ τῶν προειρημένων διηγημάτων , ὡς ἀπώλεσεν ἅπαντα , μᾶλλον δὲ εὗρεν ἅπαντα .
πάντα γὰρ τὰ φαιδρὰ ἀπολέσας τὴν ῥίζαν τῆς φαιδρότητος οὐκ ἀπώλεσεν .
ἀπώλεσε τὴν λύραν , ἀλλ ἔμενεν ὁ τεχνίτης , ἀπώλεσε τοὺς καρποὺς τῆς εὐθηνίας , ἀλλ ἔμενεν ὁ γεωργὸς τῆς εὐπραγίας , ἐγυμνώθη πάντων τῶν κτημάτων καὶ οὐκ ἐγυμνώθη τῆς ἀρετῆς .
προέρριψε τῷ διαβόλῳ τὰ κτήματα , ἀπορριψάμενος τὸν βίον , ὥσπερ ὁ Ἰωσὴφ τὸ ἱμάτιον τῇ ἀτίμῳ 0 .
ἐν τῷ πάσχειν οὐκ ἔπασχε .
δεῖ γὰρ καὶ τῆς φύσεως ὁμολογεῖν τὸ πάθος καὶ τῆς ψυχῆς ἀνυμνεῖν τὴν ἀνδρείαν .
ἐδείχθη τῆς φύσεως τὰ γνωρίσματα , ἐδείχθη καὶ τῆς ἀρετῆς τὰ πλεονεκτήματα .
ἤκουσε τῶν παίδων τὴν συμφορὰν καὶ διέρρηξε τὰ ἱμάτια , ἵνα τῆς φύσεως δείξῃ τὴν συμπάθειαν .
Εἰ μὴ γὰρ ἔπαθεν , οὐκ ἂν ἐθαυμάζετο ὡς φιλάρετος , ἀλλὰ κατεγινώσκετο ὡς ἀναίσθητος 0 .
ἀλλ ἔπαθε μὲν ὡς ἄνθρωπος , ὑπέμεινε δὲ ὡς φιλόθεος καὶ τῆς φύσεως τὴν ἀσθένειαν ἤλεγξε καὶ τῆς εὐσεβείας τὸν τρόπον οὐ προέδωκε .
διέρρηξε τὰ ἱμάτια , ἀλλὰ προσεκύνησεν .
Οὐ τοσοῦτον οὖν ἔπληξεν ὁ διάβολος , ὅσον ἐπλάγη , οὐ τοσοῦτον ἔτρωσεν , ὅσον ἐτρώθη .
ἀλλὰ τὸν πρῶτον ἀγῶνα καλῶς διαθλήσαντα τὸν Ἰὼβ πάλιν εἰς ἕτερον ἀγῶνα δίδωσιν ὁ θεός , ἵνα λαμπρότερον αὐτῷ πλέξῃ τῆς ὑπομονῆς τὸν στέφανον .
πάλιν γὰρ ἐκ δευτέρου παρίστανται οἱ ἄγγελοι καὶ ὁ διάβολος εἰς τὸ μέσον ἐρωτᾶται παρὰ τοῦ πάντα εἰδότος .
πόθεν σὺ ἔρχῃ ;
βλέπε τοῦ θεοῦ τὴν σοφίαν , βλέπε τοῦ διαβόλου τὴν πανουργίαν .
ὁ μὲν θεὸς ᾔδει πόθεν ἦλθεν , ὅτι ἡττηθεὶς παρὰ τοῦ δικαίου ἦλθε , βούλεται δὲ ὁ θεὸς ἰδεῖν , εἰ εὐγνωμόνως ὁμολογεῖ τὴν ἧτταν .
πόθεν σὺ παραγέγονας ;
ὁ διάβολος κρύψας τὴν ἧτταν  ᾐσχύνετο γάρ  τῇ αὐτῇ κέχρηται φωνῇ τῇ πρώτῃ ·
περιελθὼν τὴν γῆν καὶ ἐμπεριπατήσας τὴν ὑπ οὐρανόν πάρειμι . .
Εἰς τοῦτο γὰρ ἐξῆλθες ;
τοῦτο ᾔτησας ;
οὐ σὺ εἶπας ἔκδος μοι τὰ ὑπάρχοντα τοῦ Ἰώβ ;
διὰ τί κρύπτεις τὸν ἀγῶνα , ἵνα ἀφανίσῃς τὸν στέφανον τῆς νίκης ;
Εἰπὲ τὸν ἀγῶνα , κατηραμένε , εἰπὲ καὶ τὴν πάλην , ἵνα κηρύξῃς τὴν νίκην .
ἀλλ ὃ ἔκρυψε φθονῶν ὁ διάβολος ἀνυμνεῖ τῇ ἐναρέτῳ φιλοσοφίᾳ ὁ πάντων δεσπότης .
προσέσχες τῇ διανοίᾳ σου κατὰ τοῦ θεράποντός μου ;
ὃ κρύπτεις , ἐγὼ γνωρίζω .
ἐρωτᾷ γὰρ ὁ θεὸς πολλάκις , οὐχ ἵνα μάθῃ , ἀλλ ἵνα τῶν ἐρωτωμένων γυμνάσῃ τὴν πρόθεσιν , εἰ εὐγνωμόνως ὁμολογοῦσιν .
ἠβουλήθη αὐτὸν τὸν τὸ κακὸν δράσαντα κ ἂν κατήγορον ἑαυτοῦ στῆναι , ἵνα ἡ αὐτοῦ κατηγορία ἀμβλύνῃ τὸ μέγεθος τοῦ ἐγκλήματος .
πᾶς γὰρ ἑαυτοῦ κατηγορῶν πραΰνει τοῦ δικαστοῦ τὴν ἀγανάκτησιν .
ὥσπερ οὖν τότε ποῦ Ἄβελ ὁ ἀδελφός σου 0 1 ;
, ὁ δὲ νομίσας τὴν ἐρώτησιν ἀπὸ ἀγνοίας εἶναι λέγει οὐκ οἶδα ·
μὴ φύλαξ τοῦ ἀδελφοῦ μου εἰμί ;
καὶ ὅτε ἐδοκίμασε τὴν πρόθεσιν , τότε ἤλεγξε τὴν ἀνοσιουργίαν λέγων φωνὴ αἵματος τοῦ ἀδελφοῦ σου βοᾷ πρός με ἐκ τῆς γῆς , οὕτως , ἐὰν ἐρωτήσας ἴδῃ ἀγνωμονοῦντα , ἐλέγχει κακουργοῦντα .
καὶ νῦν ἐπειδὴ ἐρωτῶν τὸν διάβολον οὐ μανθάνει παρ αὐτοῦ τὴν ἧτταν , ἣν ὑπέστη , αὐτὸς στηλιτεύει αὐτοῦ τὴν ἧτταν καὶ ἀνυμνεῖ τοῦ δικαίου τὴν νίκην .
προσέσχες τῇ διανοίᾳ σου κατὰ τοῦ θεράποντός μου Ἰώβ , ὅτι οὐκ ἔστιν κατ αὐτὸν ἄκακος ἐπὶ τῆς γῆς ;
ἐνταῦθα πρόσεχε ἀκριβῶς , παρακαλῶ , καὶ μὴ παρέρχου τὰ ῥήματα τῶν θείων γραφῶν .
ἐν τῇ πρώτῃ μαρτυρίᾳ οὐδαμοῦ ἐλέχθη τὸ ἄκακος , ἀλλ ἐν τῇ δευτέρᾳ .
ἐν τῇ πρώτῃ ὁ θεός 0 ·
προσέσχες τῇ διανοίᾳ σου κατὰ τοῦ θεράποντός μου Ἰώβ , ὅτι οὐκ ἔστι κατ αὐτὸν ἐπὶ τῆς γῆς , ἄνθρωπος ἄμεμπτος , δίκαιος , ἀληθινός , ἀπεχόμενος ἀπὸ παντὸς πονηροῦ πράγματος ;
τὸ ἄκακος ἐκεῖ οὐ προσέθηκε ·
μετὰ δὲ τὴν νίκην καὶ τὸν ἀγῶνα προστίθησιν αὐτῷ ὥσπερ στέφανον τὴν εὐφημίαν συνᾴδουσαν αὐτοῦ τοῖς ἀγωνίσμασιν 0 .
ἐπειδὴ γὰρ μυρία πάσχων , ἀκάκως ἤνεγκε τὴν συμφοράν , μὴ βλασφημήσας κατὰ τοῦ δεσπότου , ἀλλ ἀγαθότητι κρίνας τὰ πάντα καὶ εἰρηκώς ·
ἐπειδὴ ἀκακίας ἦν τὸ ῥῆμα , ἀκακίας αὐτοῦ πλέκει τὸν στέφανον , ὅτι οὐκ ἔστι τῶν κατ αὐτὸν ἄνθρωπος ἄκακος .
σὺ δὲ διὰ τί εἶπας ἀπολέσαι τὰ ὑπάρχοντα αὐτοῦ διὰ κενῆς ;
, ἀντὶ τοῦ μάτην αὐτοῦ τῇ περιουσίᾳ ἐφθόνησας 0 ;
Εἶπες προφάσει τῶν χρημάτων εὐσεβεῖν τὸν ἄνδρα ·
ἐγυμνώθη τῶν κτημάτων καὶ οὐκ ἐγυμνώθη τῆς ἀληθείας .
σὺ οὖν , διάβολε , εἶπες ἀπολέσαι τὰ ὑπάρχοντα αὐτοῦ διὰ κενῆς .
Οὐκ ἀπορεῖ ἡ κακία τῆς ἑαυτῆς πονηρίας .
Εὑρίσκει πάλιν ὑπόνοιαν ἄλλην δυναμένην σβέσαι τοῦ ἐναρέτου τὴν ἀνδρείαν .
λέγει οὖν τῷ θεῷ ·
δέρμα ὑπὲρ δέρματος καὶ πάντα , ὅσα ἔχει ἄνθρωπος , δώσει ὑπὲρ τῆς ψυχῆς αὐτοῦ .
Οὐδέν φησι μέγα , εἰ ἀπώλεσε κτήματα ·
ἡδέως πάντων κατεφρόνησεν , ἵνα ἑαυτὸν σώσῃ .
ἀλλ εἰ βούλει δοκιμάσαι αὐτὸν τῶν σαρκῶν αὐτοῦ ἅψαι 0 ·
ἦ μὴν εἰς πρόσωπόν σε εὐλογήσει .
τὸ εὐλογήσει ἀντὶ τοῦ καταράσεται .
ἡ γὰρ γραφὴ τῇ εὐφημίᾳ τὴν δυσφημίαν ἐκάλυψε .
καὶ διὰ τί ταῦτα γέγραπται ;
ἵνα σὺ ὁ πιστὸς μάθῃς , ὅτε τῶν ἀλλοτρίων κακῶν διηγῇ τὰ αἰσχρά , καλύπτειν αὐτὰ τῇ σεμνότητι τῶν λέξεων .
μὴ σεμνύνου αἰσχρὰ πράττων , ἀλλὰ σεμνύνου , ὅταν τῶν αἰσχρῶν διαφύγῃς τὴν ὁμιλίαν .
πᾶν ῥῆμα αἰσχρὸν μὴ ἐκπορευέσθω ἐκ τοῦ στόματος ὑμῶν .
Εἶτα ὁ θεὸς παραδίδωσιν εἰς δευτέραν πεῖραν τὸν ἀγωνιστήν , οὐκ αὐτὸς ἐκ τῆς πείρας μανθάνων οἷος ἦν ὁ ἀγωνιστής , ἀλλὰ τὸν διάβολον καταισχύνων ἐκ τῆς πείρας .
θεὸς γὰρ πρὸ τῶν ἁπάντων οἶδε τὰ πάντα .
ἐξῆλθε δὲ ὁ διάβολος ἀπὸ προσώπου κυρίου , καὶ ἔπαισε τὸν Ἰὼβ ἕλκει πονηρῷ ἀπὸ ποδῶν ἕως κεφαλῆς .
ὅλον αὐτοῦ τὸ σῶμα ἓν τραῦμα ἐποίησεν , ἕνα μώλωπα .
ἔδει γὰρ ὅλον δι ὅλου στεφανωθῆναι αὐτὸν ἀγωνιστήν .
ἀπὸ ποδῶν ἕως κεφαλῆς τὸ τραῦμα τὸ σωτήριον , τὸ ἕλκος τὸ ἐπινίκιον 0 ·
ἕλκος κατὰ μὲν τὸ φαινόμενον ἰχῶρας ῥέον , κατὰ δὲ τὸ νοούμενον εὐφημίας γέμον 0 .
Οἱ ἰχῶρες τοῦ ἕλκους ἐν ὀλίγοις χρόνοις ἐγένοντο , αἱ δὲ εὐφημίαι , ἃς ἀπέτεκεν ἡ ἄθλησις , εἰς πάντα τὸν αἰῶνα οὐκ ἀναλίσκονται .
ἔπαισεν αὐτὸν ἕλκει πονηρῷ ἀπὸ ποδῶν ἕως κεφαλῆς , ἵνα ὅλος δι ὅλου τῶν μελῶν στεφανίτης ἀναδειχθῇ .
Εἶτα ἐπειδὴ τὸν οὕτω δυσπραγήσαντα τῷ σώματι τόπος ἐντείχιος οὐκ ἐδέχετο , ἀλλὰ πᾶσα ἡ οἰκία ἐξωθεῖτο τοῦτον ὡς λελωβημένον .
Οὐ γὰρ ἦν τι ἕτερον τὸ τραῦμα τοῦ Ἰώβ , εἰ μὴ λώβησις 0 .
ἐξῆλθεν ἔξω τῆς πόλεως ὁ τοῦ κόσμου ἀλλότριος , ἐξῆλθεν ἔξω τῆς πόλεως καὶ ἐκάθητο ἐπὶ κοπρίας , ἐξῆλθεν ἔξω τῆς πόλεως οὐ κοσμικὸν ἔχων τὸν ἀγῶνα , ἀλλ ὑπερβαίνοντα τὴν παροῦσαν κατάστασιν .
τὸ γὰρ ἔξω τῆς πόλεως εἶναι καὶ τοῦ τείχους εἰκὼν ἦν τοῦ σταυροῦ τοῦ Χριστοῦ .
ὧν δὲ εἰσφέρεται ζῴων τὸ αἷμα εἰς τὰ ἅγια , τούτων τὰ σώματα κατακαίεται ἔξω τῆς παρεμβολῆς .
διὰ τοῦτο καὶ ὁ Ἰησοῦς , ἵνα ἁγιάσῃ τὸν λαόν , ἔξω τῆς πύλης ἔπαθε .
χριστὸς ἔξω τῆς πύλης , Ἰὼβ ἔξω τῆς πόλεως ἐκάθισεν ἐπὶ κοπρίας 0 ·
ὁ τῆς εὐσεβείας σπόρος , ὁ σπόρος τῆς ὑπομονῆς , ἐπὶ τῶν θλίψεων κοπριζόμενος ἐκάθισεν ἐπὶ κοπρίας ἀναμένων τὸν ἐγείροντα ἀπὸ γῆς πτωχόν καὶ ἀπὸ κοπρίας ἀνιστάντα τὸν πένητα .
ἔβλεπεν , ἀδελφοί , τὸ σῶμα διαρρέον , τὴν δὲ ψυχὴν ἐστηριγμένην , ἔβλεπε τὸ σῶμα σκώληκας φέρον , τὴν δὲ ψυχὴν εὐσέβειαν ἀποτίκτουσαν , ἔβλεπε τὸ γήϊνον σκεῦος φθειρόμενον καὶ Ὅσον ὁ ἔξωθεν ἡμῶν ἄνθρωπος διαφθείρεται , τοσοῦτον ὁ ἔσωθεν ἀνακαινίζεται ἡμέραν καθ ἡμέραν .
ἔλαβεν ὄστρακον , ἵνα τὸν ἰχῶρα ξέσῃ , τῷ ὀστράκῳ τὸν ἰχῶρα ἀποξέων , τῇ ὑπομονῇ τὸν ἀνταγωνιστὴν ἐκλύων .
ἔπρεπε καὶ αὐτῷ λέγειν κατέχοντι τὸ ὄστρακον ·
ἔχομεν δὲ τὸν θησαυρὸν τοῦτον ἐν ὀστρακίνῳ σκεύει .
ἐκάθητο ἐπὶ κοπρίας ὁ πολλοὺς ἀπὸ κοπρίας ἐγείρας ·
ἔλαβεν ὄστρακον , ἵνα τὸν ἰχῶρα ξέσῃ ·
τῷ νεκρῷ πηλῷ τὸν ζῶντα πηλὸν ἔξεεν .
ἦλθον οἱ τρεῖς φίλοι .
καλοῦσι γὰρ αἱ συμφοραὶ τοὺς φίλους εἰς παραμυθίαν ·
ἦλθεν Ἐλιφάζ , Σοφὰρ καὶ Βαλδάδ , τρεῖς βασιλεῖς πρὸς ἕνα βασιλέα .
βασιλεὺς γὰρ ἦν πρὸ τούτου ὁ λέγων ·
ἤμην δὲ ἐν αὐτοῖς ὡς βασιλεὺς ἐν μονοζώνοις 0 .
καὶ ἐκάθισάν φησιν ἐναντίον τοῦ Ἰὼβ ἑπτὰ ἡμέρας καὶ ἑπτὰ νύκτας καὶ οὐδεὶς ἐλάλησεν .
Αἱ μὲν γὰρ μέτριαι συμφοραὶ δέχονται παραμυθίαν , τὰ δὲ μεγέθη τῶν συμφορῶν τῇ σιωπῇ τιμᾶται .
ἔστι γάρ , ἀδελφοί , ὅτε νικᾷ παραμυθίαν τὸ πάθος ·
καὶ ὥσπερ τὰ νοσήματα ἐν ἀκμῇ πᾶσαν θεραπείαν ἀποπέμπεται , οὕτω καὶ τὰ πάθη ἐν τῇ ἀκμῇ τῶν συμφορῶν πᾶσαν νουθεσίαν ἐκβάλλει .
ἐσιώπησαν τῇ σιωπῇ κοινωνοῦντες τῷ πάθει .
ἐπειδὴ ἐκείνους ἐνίκησεν ἡ συμφορὰ καὶ οὐδεὶς ἐτόλμησε ῥῆξαι φωνὴν παραμυθίας , πρῶτος ἄρχεται τῶν λόγων Ἰώβ ·
ἀνοίγει θύραν τοῖς μὴ πάσχουσιν ὁ πάσχων .
ἴσμεν γάρ , ἀδελφοί , ὅτι ἐν ταῖς συμφοραῖς ἢ ἐν τοῖς πένθεσιν ἢ ἐν ἄλλῳ τινὶ κατηφείας πράγματι , ἕκαστος αἰδεῖται πρῶτος ῥῆξαι φωνήν , ἵνα μὴ δόξῃ ἄκαιρός τις εἶναι ἀρετῆς ἢ γνώμης εἰσηγητής ·
ἐὰν δὲ ἴδῃ ἄλλον ἀρξάμενον , ἀκολουθεῖ ἀκινδύνως .
τοῦτο , ἀδελφοί , καὶ ἡ πεῖρα διδάσκει καὶ τὰ πράγματα ὑποτίθεται .
ὡς οὖν εἶδεν ἀποκλεῖσαν τὸ πάθος τὴν παραμυθίαν τῶν φίλων , ἀνοίγει θύραν ὁ πάσχων καὶ ἄρχεται εὐθέως ἐκτραγῳδεῖν τὴν συμφοράν , πανταχοῦ βλασφημίας φεύγων τὴν ὑπόνοιαν ·
ἐπικατάρατος ἡ ἡμέρα , ἐν ᾗ ἐγεννήθην , καὶ ἡ νὺξ ἐκείνη εἴη σκότος 0 .
Οὐκ ἀσεβῶν ταῦτα λέγει , ἀλλὰ πάσχων .
καὶ βλέπε , τί ποιεῖ .
ὥσπερ ἐπειδάν τις δεινῷ ἀποστήματι περιεχόμενος τέμνηται σιδήρῳ παρὰ τοῦ ἰατροῦ οὐκ ἔχων , πῶς ἀντιστῇ τῷ τέμνοντι , τῶν περιεστώτων ἅπτεται καὶ δάκνει τοὺς παρεστῶτας ἐκείνοις μὲν ἐγκαλεῖν οὐδὲν ἔχων , πρὸς δὲ ἰατρὸν ἐκτεῖναι τὴν χεῖρα οὐκ ἰσχύων , οὕτω καὶ ὁ Ἰὼβ φοβούμενος τῆς βλασφημίας τὸ μέγεθος , ὑβρίζει τὰ ἄψυχα καὶ πληροῖ τοῦ πάθους τὴν πληροφορίαν οὐ τοῦ θεοῦ κατατολμῶν , ἀλλ ἑαυτοῦ καὶ τῆς ἡμέρας κατηγορῶν ·
καταρᾶται γὰρ οὐ τὴν κτίσιν , ἀλλὰ τὴν ἑαυτοῦ ἡμέραν .
ἐξουσίαν γὰρ ἔχω φησί τῆς ἐμῆς ἡμέρας ·
οὐ καταρῶμαι τὴν δημιουργίαν , τὴν ἐμαυτοῦ ἡμέραν καταρῶμαι .
ἐπικατάρατος ἡ ἡμέρα , ἐν ᾗ ἐγεννή θην , καὶ ἡ νὺξ ἐκείνη εἴη σκότος 0 .
Οἴμοι , ὦ μῆτερ , ὡς τίνα με ἔτεκες ἄνδρα κρινόμενον καὶ δικαζόμενον ;
ἐπικατάρατος ἡ ἡμέρα , ἐν ᾗ ἐγεννήθην 0 .
ταῦτα δὲ πάντα ἐκτραγῳδοῦσιν οἱ ἅγιοι , ἵνα σὺ μετὰ ταῦτα μάθῃς , ὅτι οὐ τρυφῶντες διῆλθον τὸν βίον , ἀλλὰ μυρία κακὰ ὑπομείναντες τοὺς ἀγῶνας διεξῆλθον .
Οἴμοι , ὦ μῆτερ , ὡς τίνα με ἔτεκες 0 ;
καὶ ἔπαθε μὲν ὡς ἄνθρωπος , ὑπέμεινε δὲ ὡς φιλόθεος 0 .
κύριε , σὺ εἶπας , ὅτι εὕρηκας χάριν παρ ἐμοί , καὶ οἶδά σε παρὰ πάντας ·
καὶ εἰ εὕρηκα χάριν ἐνώπιόν σου , ἄφελε τὴν ψυχήν μου ἀπ ἐμοῦ ·
οὐ δύναμαι γὰρ φέρειν τὸ βάρος τοῦ λαοῦ τούτου .
μικρὸν καὶ λιθοβολήσουσί με .
μὴ ἐγὼ αὐτοὺς ὠδίνησα ;
μὴ ἐγὼ αὐτοὺς ἔτεκον ·
ὅτι λέγεις μοι ·
βάστασον αὐτοὺς ὃν τρόπον βαστάζει ἡ τιθηνοῦσα τὸν παῖδα ;
Οὐ δύναμαι φέρειν τοῦ λαοῦ τὰ ἐλαττώματα .
ὅμως καὶ ἀποδυρόμενος καὶ πενθῶν ὡς ἄνθρωπος οὐκ ἐβλασφήμησε ὡς ἄθεος , ἀλλ ἐδείκνυε τὰ πάθη τῆς φύσεως ὑπ αὐτῶν τῶν παθῶν ἐλεγχόμενος 0 .
Οὕτω δὲ ὁμοίως τῶν προφητῶν ἕκαστος ἀποδύρεται .
ἵνα τί μοι ἔδειξας κόπους καὶ πόνους , ἐπιβλέπειν ἐπὶ ταλαιπωρίας ἀνθρώπων ;
ἔβλεπε γὰρ τὴν ἀδικίαν ὁ προφητικὸς χορὸς καὶ οὐκ ἔφερεν , ἀλλ  Ἵνα τί μοι ἔδειξας κόπους καὶ πόνους ;
ἐνώπιόν μου γέγονε κρίσις καὶ ὁ κριτὴς λαμβάνει καὶ διὰ τοῦτο ἐξέρχεται τὸ κρῖμα διεστραμμένον .
ὁ ἄρχων αἰτεῖ καὶ ὁ κριτὴς λαμβάνει καὶ ἐξουδενεῖται ὁ νόμος .
Οὕτω πάντες ἔπασχον οἱ δίκαιοι καὶ ἀπεδυσπέτουν πρὸς τὴν δυσκολίαν τοῦ κόσμου .
ἀλλὰ μὴ ταῦτα λαβὼν ἐκλάβῃς εἰς συμφωνίαν τῆς σῆς προαιρέσεως ·
μὴ βελτίων ἐγώ εἰμι τοῦ Ἱερεμίου τοῦ καταβοήσαντος τοῦ κόσμου ;
μὴ τὰ ῥήματα τῆς ἰάσεως γένηταί σοι τραύματα .
ταῦτα δὲ γέγραπται , ἵνα μάθῃς ὅσον ἀγῶνα διήθλησαν , ὅσων κινδύνων μεστὸν τὸν βίον διεξῆλθον .
θέλεις μαθεῖν , οἷος ὀφείλεις εἶναι ;
μάθε τὰ μετὰ τὴν χάριν ·
ἔπαθον προφῆται , ἔπαθον δὲ καὶ οἱ ἀπόστολοι ·
ἀλλ οἱ μὲν πάσχοντες ἤλγουν , οἱ δὲ πάσχοντες ἐκαυχῶντο .
ἦλθε Παῦλος εἰς μέσον πάσχων μέν , οὐ κλαίων δέ , τυπτόμενος , ἀλλ οὐκ ἀποδυρόμενος , βασανιζόμενος , ἀλλὰ καυχώμενος .
Οὐ μόνον δέ , ἀλλὰ καὶ καυχώμεθα ἐν ταῖς θλίψεσιν , εἰδότες ὅτι ἡ θλῖψις ὑπομονὴν κατεργάζεται , ἡ δὲ ὑπομονὴ δοκιμήν , ἡ δὲ δοκιμὴ ἐλπίδα , ἡ δὲ ἐλπὶς οὐ καταισχύνεται 0 1 .
καὶ πάλιν , τυπτηθέντες οἱ ἀπόστολοι ἐπορεύοντο χαίροντες ἀπὸ προσώπου τοῦ συνεδρίου , ὅτι κατηξιώθησαν ὑπὲρ τοῦ ὀνόματος τοῦ Χριστοῦ ἀτιμασθῆναι .
μὴ τοίνυν τὰ πρὸ τῆς χάριτος ἐκλάβῃς εἰς ἀκολουθίαν τῆς χάριτος .
Εἴρηται γὰρ ἡμῖν ταῦτα , ἵνα μάθῃς ἐκ τῶν πόνων τὴν ἐλπίδα .
Οὕτω καὶ ὁ Ἰὼβ καταρᾶται τὴν ἡμέραν καὶ πάσχει τὴν ψυχὴν καὶ οὐ βασανίζει τὴν ψυχὴν τῇ ἀσεβείᾳ , ἀλλ ἀνέχεται τῶν τραυμάτων καὶ οὐ τραυματίζει τὴν ψυχὴν τῇ βλασφημίᾳ .
Εἶτα , ἐπειδὴ δεῖ συντεμεῖν , συντόμως ὑμῖν ἀνακεφαλαιώσομεν τὴν ὑπόθεσιν ·
ἐν τῷ ἀγῶνι τῷ κατὰ τὸν Ἰώβ πλὴν τοῦ θεοῦ πάντες ἠγνόουν τὸν σκοπὸν τοῦ ἀγῶνος ·
ἰὼβ οὐκ ᾔδει ἐπὶ τίνι ἠγωνίζετο , οὐκ ᾔδει , ὅτι εἰς γυμνασίαν αὐτῷ προβέβληται τὰ παλαίσματα .
Οἱ φίλοι ἠγνόουν τὸν σκοπὸν τοῦ θεοῦ , ὁ διάβολος ἠγνόει τὸ μέλλον .
Εἰ γὰρ ᾔδει , ὅτι ἐνικᾶτο , οὐκ ἂν ἐπεχείρησεν .
ὁ Ἰὼβ οὐκ ᾔδει τὸ ἀποβησόμενον ἐκ τοῦ ἀγῶνος .
ὅτι μὲν ὁ θεὸς κατὰ συγχώρησιν ἐκδέδωκεν , ᾔδει ὁ Ἰὼβ οὐ προγινώσκων , ἀλλὰ μαθὼν παρὰ θεοῦ .
ὁ δὲ διάβολος οὐκ ᾔδει , εἰς ποῖον τέλος ἀπαντήσει τὰ παλαίσματα .
Εἰ γὰρ ᾔδει , οὐκ ἂν ἐπεχείρησεν , ἵνα μὴ χείρονα τὴν αἰσχύνην ἐφελκύσηται .
ἀλλ ὃ ἔπαθεν ἐπὶ τῶν μαρτύρων , τοῦτο ἔπαθε καὶ ἐπὶ τοῦ Ἰώβ .
ἀνεῖλε μάρτυρας , ἵνα σβέσῃ τὴν ἐκκλησίαν , οὐκ εἰδώς , ὅτι μετὰ τοὺς μάρτυρας ἀνθήσει ἡ ἐκκλησία .
πάντες οὖν ἠγνόουν πλὴν τοῦ θεοῦ .
Οἱ φίλοι ἀγνοοῦντες τὸν σκοπὸν τοῦ θεοῦ , ἀγνοοῦντες καὶ τοῦ Ἰὼβ τὴν δοκιμασίαν εἵλοντο ὡς ἐν συγκρίσει ἀγνοίας μᾶλλον καταδικάσαι τὸν Ἰὼβ ὡς ἄξια πάσχοντα ἢ καταγνῶναι τοῦ θεοῦ ὡς ἀναξίως δικάσαντος 0 .
Εἵλοντο κατακρῖναι ἄνθρωπον ὡς ἄξια πάσχοντα τῆς ἑαυτοῦ ἁμαρτίας ἢ εἰπεῖν κατὰ τοῦ θεοῦ , ὅτι ἀναξίως ἐδίκασε .
καὶ ἑνὶ μὲν μέρει κατὰ σκοποῦ ἐφέροντο τὸν θεὸν ἀδικίας ἐκτὸς λέγοντες , ἑνὶ δὲ μέρει διημάρτανον κατακρίνοντες τὸν ἀθῶον .
ἡ δὲ ἄγνοια ἀπολογεῖται ὑπὲρ τῶν ἀγνοούντων , καὶ ἀπόδεκτοι , ὅτι ἐν ἀγνοίᾳ φιλοσοφοῦσι καὶ οὐ καταψηφίζονται βλέποντες τὴν θεοῦ δικαιοσύνην 0 .
τὴν μὲν τοῦ Ἰὼβ δικαιοσύνην παραγράφονται , τὴν δὲ τοῦ θεοῦ ἀνυμνοῦσιν .
Εἶτα Ἰὼβ ἄρχεται παρὰ τῶν φίλων ἐλέγχεσθαι , καί Πότε ἀληθινοὶ πρόρριζοι ἀπώλοντο ;
πότε εἶδες δικαίους ὁλορρίζους ἀπολλυμένους ;
Εἰ μὴ ἥμαρτες , φησί , καὶ ἄξια ἁμαρτίας ἐποίησας , οὐκ ἂν ἀδίκως ἠδίκησέ σε ὁ δίκαιος .
πολλαί σού εἰσιν ἁμαρτίαι .
Εἰ δὲ σὺ οὐχ ἥμαρτες , πόθεν τοῦτο , εἰ μὴ οἱ υἱοί σου ἥμαρτον 0 ;
πολλάκις δὲ χήραν ἠδίκησας , ὀρφανοὺς ἔθλιψας .
Εἰ δὲ ταῦτα γέγονε , καὶ ὁ θεὸς δικαίως ταύτην τὴν ψῆφον ἐπήγαγεν .
ὁ Ἰὼβ συνῄδει μὲν ἑαυτῷ μηδὲν τοιοῦτον πεποιηκότι , συνῄδει δὲ καὶ τῷ θεῷ μὴ ἀδίκως κρίνοντι .
ἐπεὶ οὖν εἶδεν ὁ Ἰώβ , ὅτι παρὰ τοῖς ἀνθρώποις μὲν κατακέκριται , ἡ δὲ συνείδησις αὐτὸν οὐ κατακρίνει καὶ ὁ θεὸς αὐτοῦ οὐ καταγινώσκει , ἐπειδὴ οὐκ εἶχε πείθειν ἀνθρώπους , μεταφέρει τὸν λόγον ἐπὶ τὸν κριτήν καὶ στρέφει τὸ ὄμμα τῆς ψυχῆς πρὸς τὰ ἄνω οὐ βλασφημῶν , ἀλλὰ δυσωπῶν , καί Ὁ ἐπιστάμενος τὸν νοῦν τῶν ἀνθρώπων , ἵνα τί με ἔθου κατεντευκτήν σου ;
σὺ ἐποίησάς με κατεντυγχάνειν τῆς σῆς δικαιοσύνης ·
οἶδάς μου τὴν καρδίαν .
Εἶτα μέγα τι φθέγγεται Ἰώβ , οὐκ ἀπὸ κακίας , ἀλλ ἀπ  ἀκακίας ·
καί , ἵνα τὰ πολλὰ εἰς ὀλίγα συντέμω  πολλὴ γὰρ ἡ ὕλη τῆς δικαιολογίας  , Τίς δώσει κριτὴν ἀνὰ μέσον ἐμοῦ καὶ σοῦ , ἵνα γνῷ τὸ πόσαι εἰσὶν αἱ ἁμαρτίαι μου , ὅτι οὕτω με ἔκρινας ;
φοβερὸν τὸ ῥῆμα , ἀλλ ἀπ  ἀκακίας 0 .
προλαβὼν γὰρ οὐκ ἔστι κατ αὐτὸν ἄκακος ·
τῷ δὲ ἀκάκῳ οὐδεὶς τὸ ῥῆμα εἰς πονηρίαν λογίζεται .
ἀεὶ γάρ , ἀδελφοί , πάντες ἡμεῖς οἱ ἄνθρωποι , μήτι γε θεός , οὐ τοῖς πράγμασι δικάζομεν , ἀλλὰ τῇ προθέσει τῶν ποιούντων 0 .
ὑβρίζει υἱὸς πατέρα , καὶ τὸ πρᾶγμα ἀφόρητον καὶ τῷ πάσχοντι καὶ τῷ ἀκούοντι 0 ·
καὶ πατραλοίας ὁ τοιοῦτος καλεῖται καὶ μητραλοίας καὶ ἀνόσιος καὶ παράνομος , ὅτι φωνὴν ἐναντίαν ἔρρηξε πατρί , ὅτι ἐτόλμησε δυσφημῆσαι τὴν ἑαυτοῦ ῥίζαν .
ταῦτα δὲ πάσχει καὶ κατακρίνεται ὁ ἐπὶ τῶν τελείων ὢν λογισμῶν ·
παιδίον δὲ ἄκακον , κ ἂν τύπτῃ τὸν πατέρα ἢ τὴν μητέρα ἢ καὶ ὑβρίσῃ πάσης εὐφροσύνης ποθεινότερον 0 .
πολλάκις μητέρες ἐρεθίζουσι τὰ τέκνα εἰς ὕβριν φέρουσαι , οὐ τῇ ὕβρει , ἀλλὰ τῇ ἀκακίᾳ καὶ τῷ ἀκεραίῳ καὶ ἀφελεῖ τοῦ ἤθους ἐπαγαλλόμεναι .
ἔτι δὲ ἔχεται ἀκακίας ·
δέχεται τὰ παρὰ τοῦ Ἰώβ εἰς κρίσιν καλούμενος παρ αὐτοῦ .
φοβερὸν τὸ ῥῆμα οἰκέτην δεσπότην καλεῖν εἰς κρίσιν , ἄνθρωπον θεόν , τὸ πλάσμα τὸν πλάσαντα , τὸν πηλόν τὸν κατασκευάσαντα 0 ·
ἀλλ ὅμως , ὡς ἔφθην εἰπών , ἀκακίας τὸ ῥῆμα , οὐ πονηρίας 0 .
πλὴν ὅμως , ἀδελφοί , ἡ ἀκακία οὐκ ἦν ἐκτὸς συνέσεως , ἀλλ ἐντὸς πάσης σοφίας .
θέλεις γὰρ τὸ ἀκριβέστερον μαθεῖν ;
Οὐδὲν ᾔτησεν ὁ Ἰώβ , ὧν μὴ ἐποίησεν .
ἤιδει ἑαυτὸν οἰκέτην τοῦ θεοῦ , ᾔδει τὸν θεὸν ἑαυτοῦ δεσπότην .
ἀλλ ἐπειδὴ καὶ αὐτὸς πολλάκις κρινόμενος πρὸς τοὺς ἑαυτοῦ δούλους , ἔδωκεν αὐτοῖς ἰσηγορίας ἀξίαν , καὶ εἴ ποτε ἐδοκιμάζετο πρὸς αὐτῷ δοῦλος , οὐχ ὡς δοῦλον ἐπεστόμιζεν , ἀλλὰ τὴν δικαιολογίαν ἐλάμβανεν ·
ὃ ἐποίησεν , ᾔτησε πειθόμενος ᾧ μέτρῳ μετρεῖτε , ἀντιμετρηθήσεται ὑμῖν .
καί φησι ·
τίς δώσει κριτήν ;
καὶ πότε δούλῳ ἐφύλαξας ἰσηγορίαν ;
ἄκουε αὐτοῦ , ὅτε τὰς ἀρετὰς ἀπαριθμεῖται , καὶ τοῦτο οὐκ ἀπὸ φιλοτιμίας , ἀλλ ἀπ  ἀκακίας Οὐκ ἀπεποιησάμην κρῖμα θεράποντός μου καὶ θεραπαινίδος μου κρινομένων αὐτῶν πρός με 0 .
δώσω ἀπόκρισιν τῷ θεῷ .
μὴ οὐχὶ ὡς ἐγὼ ἐπλάσθη 0 ;
ταῦτα ἐννοῶν τῷ κοινῷ τῆς φύσεως παρεῖχε τὸ κοινὸν τῆς ἰσηγορίας .
ἡμεῖς δέ , ἀδελφοί , οὐ τοιοῦτοι 0 .
θαυμάζεις τὸν δίκαιον ;
σαυτοῦ καταγίνωσκε .
ὅτι πολλάκις ἐάν τις ἐγκαλῇ , οὐ λέγω δούλῳ , ἀλλ ὀλίγον ὑποβεβηκότι , ἐὰν ἀποκρίνηται τὰ δίκαια , ὡς ἀναισχυντοῦντα καὶ τολμῶντα ἐξ ἰσοτιμίας φθέγξασθαι ἐπιστομίζει .
ὅλως φησὶ καὶ τολμᾷς ἐξ ἰσοτιμίας φθέγξασθαι ;
ἀπαιτεῖς τὸ δίκαιον ;
δέχου τὴν δικαίαν ἰσηγορίαν .
ἐγκαλεῖ ὁ ὑπερ ήφανος καὶ οὔ τε δικαιολογίαν δέχεται οὔ τε σιωπὴν δυσωπεῖται .
ἐὰν σιωπήσῃ ὁ ἐγκαλούμενος , κατεγνώσθη , φησίν , οὐκ οἶδε διᾶραι τὰ χείλη ·
ἐὰν λαλήσῃ , ἐτόλμησέ φησι πρὸς τὸν δεσπότην ῥῆξαι φωνήν .
Εἶτα ἄλλος ὑπερηφανίας μεστός , ἐὰν ὑπὲρ τοῦ δικαίου , ὑπὲρ εὐγενοῦς ἀνδρός πείθηται , παρακαλούμενος θεῖναι λόγον πρὸς τὸν ἕτερον καὶ συμβῆναι εἰς εἰρήνην καὶ τὴν κακίαν καταπαῦσαι τῇ ἀγάπῃ , εὐθέως τῇ ὑπερηφανίᾳ φερόμενος λέγει ·
ἐγὼ εἰς τοῦτον κατέρχομαι ;
ὢ τῆς ὑπερηφανίας .
ποῦ γὰρ ἕστηκας , ἵνα κατέλθῃς ;
ὡς τὸν οὐρανὸν πατῶν καὶ τὰς νεφέλας , οὕτω φθέγγεται .
τὴν αὐτὴν γῆν πατεῖς , ἀπὸ τῆς αὐτῆς τρέφῃ , εἰς αὐτὴν ὑποστρέφεις , ἐν αὐτῇ θάπτῃ ·
καὶ ποῦ κατέρχῃ ;
οὐκ αἰδεῖσαι , οὐ δυσωπεῖσαι τὸ πάθος τοῦ κυρίου ;
οὐκ αἰδεῖσαι λέγων πρὸς τὸν ὁμότιμον ·
ἐγὼ εἰς τοῦτο κατέρχομαι ;
οὐκ αἰδεῖσαι ταῦτα λέγειν , ἐννοῶν ὅτι Ἰησοῦς διὰ σὲ κατῆλθε ;
πρὸς τὰς τοιαύτας γνώμας καὶ τὰς τοιαύτας ὑπερηφανίας πρέπει Τί ἀλαζονεύεται γῆ καὶ σποδός ;
ὅμως δὲ εἰς τὸ προκείμενον ἐπανέλθωμεν ·
τίς δώσει κριτὴν ἀνὰ μέσον ἐμοῦ καὶ σοῦ ;
ἐπιφαίνεται ἐπὶ τέλει ὁ δίκαιος κριτὴς καὶ φαίνεται αὐτῷ ἀπὸ λαίλαπος καὶ νεφῶν .
φαίνεται Ἰὼβ ἀπὸ νεφῶν ὁ τὸν ὄμβρον τῆς εὐλογίας μέλλων χέειν .
φαίνεται αὐτῷ ἐκ νεφῶν ὁ μέλλων τὸν σπόρον τὸν κοπριζόμενον ἀρδεύειν καὶ διεγείρει τὸν Ἰώβ καὶ νεύει μόνον καὶ διασκορπίζει τὰ πάθη ·
νεύει μόνον καὶ ἐγείρει τὸν πεπτωκότα Ἀνάστηθι καὶ ζῶσαι ὥσπερ ἀνὴρ τὴν ὀσφύν σου 0 .
ἐρωτήσω δέ σε , σὺ δέ μοι ἀποκρίθητι .
ἐπειδὴ εἰς κρίσιν με ἐκάλεσας καὶ εἶπας τίς δώσει κριτὴν ἀνὰ μέσον ἐμοῦ καὶ σοῦ ;
, ἀνάστηθι , ὁ γενναῖος ἀγωνιστής , ὁ μὴ πεσὼν τῇ πληγῇ τῆς συμφορᾶς , ἀνάστηθι .
ἐὰν γάρ τις παιδευθεὶς γενναίως ἐνέγκῃ τὴν συμφορὰν καὶ τὴν παιδείαν , ἀκούει παρὰ τοῦ θεοῦ τὸ ἀνάστηθι , ὡς ὅταν λέγῃ τῇ Ἱερουσαλήμ ·
ἀνάστηθι , Ἱερουσαλήμ , ἡ πιοῦσα τὸ ποτήριον τοῦ θυμοῦ μου .
περίζωσαι ὡς ἀνὴρ τὴν ὀσφύν σου 0 .
κρινῶ σε , σὺ δέ μοι ἀποκρίθητι .
Οὐ γὰρ ἐκάλεσάς με , φησίν , εἰς κρίσιν , ἀλλ ἐκάλεσάς με εἰς τὸ συγκριθῆναί σοι .
δικαστὴν ᾔτησας μεταξὺ ἐμοῦ καὶ σοῦ ·
σὺ γενοῦ δικαστής .
Οἴει ἄλλως σοι κεχρηματικέναι με , ἢ ἵνα ἀναφανῇς δίκαιος ;
νομίζεις , φησί , δι ἄλλο τι τὴν συμφορὰν ἐπήγαγον ταύτην ἢ ἵνα δίκαιόν σε ἀναφαίνω 0 ;
καὶ βλέπε τῇ ἀκριβείᾳ τῶν τοιούτων ῥημάτων προσέχων .
Οἴει με ἄλλως σοι κεχρηματικέναι , ἢ ἵνα γένῃ δίκαιος ;
Οὐ γὰρ ἡ συμφορὰ αὐτὸν δίκαιον ἐποίησεν , ἀλλὰ δίκαιον ἐγνώρισεν .
Οἴει με ἄλλως σοι κεχρηματικέναι , ἢ ἵνα ἀναφανῇς δίκαιος ;
ἐμοὶ μὲν γάρ φησι καὶ πρὸ τῶν ἀγώνων ἦσθα γνώριμος , τῷ δὲ κόσμῳ διὰ τῆς συμφορᾶς γνωρίζῃ , τῷ κόσμῳ διὰ τῆς πάλης κηρύττῃ .
διὰ τοῦτό σοι ἐχρημάτισα , οὐχ ἵνα βλάψω , ἀλλ ἵνα στέψω , οὐχ ἵνα καταισχύνω , ἀλλ ἵνα λαμπρύνω .
πλὴν ἐπειδὴ διὰ τὴν ἀκακίαν ἐξῆλθες τῶν μέτρων τῆς φύσεως , συνέγνων σου τῇ ἀκεραιότητι .
Κ ἂν γάρ τις ἀπὸ ἀκακίας ἁμάρτῃ , ὁ θεὸς διορθοῦται τὰ ἀπὸ ἀκακίας γινόμενα .
ἐπειδὴ ὅλως ἐκάλεσας θεὸν εἰς κρίσιν , εἰπέ μοι , ποίαν ἔχων πρὸς ἐμὲ ὁμοτιμίαν ἐκάλεσάς με ;
σύγχρονος ἐγένου τοῦ ποιητοῦ , ἵνα καλέσῃς αὐτὸν εἰς κρίσιν ;
ὁ μὲν πρὸ τῶν αἰώνων , σὺ δὲ μετὰ πολλοὺς αἰῶνας 0 1 2 .
ὅτε ἔπλαττον τὴν γῆν , οὐ παρῆς , ὅτε τὴν θάλατταν , οὐ παρῆς , ἢ ὅσα τοιαῦτα , οὐ παρῆς .
πᾶσα ἡ κτίσις ἐγένετο , καὶ σὺ οὐδαμοῦ ἦσθα .
τὸν οὖν ἀρχαιότερον τῶν αἰώνων , τὸν κτίστην τῆς δημιουργίας εἰς κρίσιν ἐκάλεσας ;
ὅτε ἔτεινα σπαρτίον ἐπὶ τῆς γῆς , ὅτε τοὺς στύλους αὐτῆς ἥδρασα , ὅτε μετήγαγον ἐκ κοιλίας μητρὸς αὐτῆς , ὅτε ἐτίκτετο ἡ θάλασσα , ποῦ ἦς ;
ὅτε αὐτὴν ἐσκέπασα νεφέλῃ , ὁμίχλῃ δὲ αὐτὴν περιέβαλον , ποῦ ἦς ;
καθάπτεται αὐτοῦ ὡς ἀναξίως φθεγξαμένου , ἀπὸ ἀκακίας μέν , πλὴν ἀπ ἀγνοίας .
Οὐκ ἐπὶ πάντων αὐτὸν ἐλέγχει , ἀλλ ὡς φίλον ἰδίᾳ διορθοῦται .
ὡς οὖν εἶπε ταῦτα καὶ τὰ τούτοις παραπλήσια  οὐ γὰρ καιρός ἐστι κατὰ μέρος πᾶσαν λέξιν ἑρμηνεῦσαι , καὶ ὁ Ἰὼβ ἐπιγνώμων ἑαυτοῦ γενόμενος 0 ·
ὁ γὰρ δίκαιος ἐκ πρώτου ἐλέγχου διορθοῦται τὸ σφάλμα  , Κύριε , ἀκοῇ μὲν ὠτὸς ἤκουόν σου τὸ πρότερον , νυνὶ δὲ ὁ ὀφθαλμός μου εἶδέ σε καὶ ἐξουδένησα ἐμαυτόν ·
ἥγημαι δὲ ἐμαυτὸν γῆν καὶ σποδόν .
ἅπαξ ἐλάλησα , ἐπὶ δὲ τῷ δευτέρῳ οὐ προσθήσω .
βλέπε , πῶς ἀνακαλεῖται τὸ σφάλμα ὁ καλῶς τὴν μέμψιν δεξάμενος .
ἅπαξ ἐλάλησα ·
καὶ τοῦτο ἀπὸ ἀκακίας , οὐκ ἀπὸ πονηρίας 0 1 ·
ἐπὶ δὲ τῷ δευτέρῳ οὐ προσθήσω .
τίς γάρ εἰμι ἐγὼ κρινόμενος ἐναντίον κυρίου ;
ἃ μὴ προέγνω ὁ Ἰὼβ δι ἀκακίαν , μανθάνει μετὰ τὸν ἔλεγχον .
Εἶτα τί ὁ θεός 0 ;
Οὐ συγχωρεῖ αὐτῷ παραιτήσασθαι τὴν κρίσιν , ἀλλά Οὐχί , ἀλλὰ ζῶσαι ὥσπερ ἀνὴρ τὴν ὀσφύν σου 0 .
στῆθι , φησίν , ὡς ἀνήρ 0 .
μὴ νομίσῃς , ὅτι διὰ τοῦτό σε κατέπληξα τῇ δυναστείᾳ φεύγων τὸ δίκαιον , ἀλλὰ διωρθωσάμην σου τὴν ἀκακίαν .
τὴν μέντοι κρίσιν οὐ παραιτοῦμαι ·
κρῖνόν με δικαίως , καὶ ἀπαίτει λόγον τῶν γινομένων .
ἐκρίθης , ἵνα στεφθῇς , ἐκρίθης , ἵνα ἀγασθῇς ἐν πάσῃ τῇ ὑπ οὐρανόν .
πρὸ τοῦ πάθους μία σε γωνία ἐγνώριζε , μετὰ τὸ πάθος πᾶσα γνωρίσει ἡ ὑπ οὐρανόν .
ἡ κοπρία σου παντὸς βασιλικοῦ διαδήματος λαμπροτέρα γίνεται .
Οἱ τὸ διάδημα φέροντες ἐπιθυμοῦσιν ἰδεῖν σου καὶ τὸν ἀγῶνα καὶ τὸν πόνον τῶν ἀθλημάτων .
παράδεισόν σου ἐποίησα τὴν κοπρίαν , ἐγεώργησα πρὸς εὐσέβειαν , φυτὸν ἐπουράνιον ἀνέδειξα .